Согласно Законот за основно образование (Сл.весник на Р Северна Макрдонија бр.161 од 5.08.2019 година) и Статутот на Училиштето, ООУ „Страшо Пинџур“ –с.Мало Коњари, за учебната 2026/2027 година, на Наставничкиот совет одржан на 25.08.2026 година се донесе


Куќен ред
· правила за однесување на учениците, сите вработените и родителите во училиштето





Член 1


Одредбите,правилата,задачите и упатствата што се предвидени со овој Куќен ред се задолжителни за сите вработени, учениците, родителите и посетителите на Училиштето. Кон почитувањето на овој Куќен ред должни се да се придржуваат сите наведени субјекти со цел да се овозможи непречено одвивање на целокупната воспитно-образовна работа, подигнување на работната дисциплина кај учениците и вработените, а со тоа и подигнување на авторитетот на Училиштето во средината во која живее и работи.


1. ОДРЕДБИ ЗА УЧЕНИЦИТЕ






Член  2

Учениците се должни на училиште да доаѓаат од 10 минути пред почнувањето на наставата и по влегувањето во училиштето да одат пред својата училница.
                                                            Член 3
Дежурните ученици ги вршат следните работи:
- ја прегледуваат училницата и ги пријавуваат евентуалните штети и заборавени предмети кај дежурниот наставник;
- ја бришат таблата и обавуваат и други работи за нормално отпочнување на часот;
- последни ја напуштаат училницата водејќи сметка за инвентарот, прозорците и приборот што наставникот го остава во училницата;
- води грижа за хигиената во училницата
- ги пријавуваат на одделенскиот раководител учениците кои се отсутни и оние кои го нарушуваат редот и дисциплината во паралелката и учениците кои направиле штета.








Член 4

За време на наставата и одморите, со учениците задолжително е присутен класниот раководител/наставник . 

Употребата на тоалетите се организира на начин што ќе овозможи присуство на помал број ученици и запазена дистанца , во тоалетите може да има најмногу дваца ученици во исто време, останатите чекаат надвор од тоалетот со одржување физичка дистанца додека излезе ученикот кој е внатре. 

Учениците ги мијат рацете пред и по јадење, пред и по употреба на тоалет, пред и по доаѓање од надвор и кога рацете изгледаат валкани.


Учениците се должни да го чуваат инвентарот и да внимаваат на естетскиот изглед на училиштето, да се грижат за хигиената,а отпадоците се должни да ги фрлаат во корпите за отпадоци во училниците и ходниците.

Секоја намерно или од невнимание направена штета од страна на ученикот ја надоместува неговиот родител односно старател.









Член 5

Се задолжува посебно секој ученик да води грижа за исправноста, одржувањето и рационалната примена на компјутерите во училницата;


Се задолжува секој ученик доколку забележи недостаток, неисправност на компјутерите да го извести предметниот наставник;


Кај секој ученик кај кој ќе се констатира недостаток на делови од компјутерот или пак доколку тој е причината за неисправност на компјутерот, ќе ја плати штетата во висина на оштетениот дел;


Дефект направен при работа на ученик на компјутер според дадените упатства за негово користење не се наплаќа и истиот го санира училиштето;


Секој ученик го стартува компјутерот само со одобрение на предметниот наставник;


Секој ученик го користи компјутерот само за потребите на наставата, а најстрого се забранува злоупотреба на компјутерите за време на наставата.

Член 6
Ако наставникот задоцни на часот пет минути, дежурниот ученик го известува за тоа директорот или педагошко психолошката служба.
Ако наставникот не дојде, а замена нема, известеното лице одлучува дали учениците ќе останат во училницата или ќе излезат во дворот на училиштето.








Член 7

По завршувањето на наставата учениците од Обршани се должни да ја напуштат училишната зграда и дворот, внимавајќи на своетооднесувањепретставувајќи го угледот на училиштето и одржувајќи дистанца меѓу себе.

Учениците кои патуваат, превозот го чекаат во училишниот двор на оддалеченост еден од друг. Во превозот влегуваат еден по еден на дистанца и седнуваат на означеното место исто така на дадена оддалеченост.

 Доколку има некакви проблеми со превозот се известува директорот или секретарот на училиштето. 

Додека го чекаат превозот и додека се возат, учениците треба да бидат точни, културни и дисциплинирани.







Член 8
· Учениците се должни навреме и редовно да доаѓаат на настава;

· Учеництесе должни да се грижат за училишниот простор и имот;

· Ученицитесе должен да се грижат  за хигиената во  училиштето и блиската околина;

· Во училиштето учениците треба да бидат совесни, одговорни, со должно почитување кон сите;

· Во училиштето учениците треба да доаѓаат уредни.

· На часовите учениците треба внимателно да слушаат и навреме и целосно да ги извршуваат училишните обврски;

· Учениците да се трудат да ги извршуваат  училишните обврски;

· Ученицитеда  придонесуваат за одржување на работната атмосфера;

· Ученицитесе должни редовно да носат училиштен прибор, учебници и тетратки;

· Учениците се должни да  соработуваат со наставниците, стручните соработници и другите субјекти во  училиштето;

· Учениците се должни да покажат почитување и толеранција  кон соучениците и наставниците;

· Учениците се должни да помагаат на помалку успешните ученици;

· Учениците не смеат недолично  да се однесуваа
· Учениците не треба да носат вредни предмети и повеќе пари во училиште, а доколку им се загубат одговорноста е нивна;

· На часовите не е дозволено да се џвакаат мастики, како и истите да се лепат на клупите и столчињата;

· Учениците не смеат да викаат по ходниците, да не  трчаат,  да се придржуваат кон правилата на однесување;

· Учениците не смеат да  приговараат на опомените на дежурните наставници и другите вработени во училиштето
· По ѕвонењето на ѕвончето учениците  веднаш треба да влезат во училницата;

· Повозрасните ученици не смеат да  ги навредуваа и да се однесуваат насилно кон помалите и послабите ученици;

·  Учениците пристојно и трпеливо треба да бидат во училницатапред започнувањето на часот;

· Учениците  не смеат да вршат психичко и физичко малтретирање на учениците и вработените во училиштето;

· Доколку  било кој ученик насети опасност или поголемо нарушување на дисциплината во ходниците,училницата или училишниот двор мора веднаш да го информира било кој вработен во училиштето што му е најблиску 
· Кога наставникот зборува ученикот не смее да го прекинува;

· Учениците треба да им се обраќаат  со ВИЕ на возрасните;

· Учениците треба да користат молам, благодарам, повели, извини во секојдневната комуникација;

· Учениците треба да поздравуваат со добро утро, добар ден и до видување;

· Учениците не смеат да користат вулгарни зборови кога комуницираат;

· Учениците се должни да ги почитуваат  правилата кои ги договориле со наставникот;

· Учениците не смеатда носат предмети со кои би можеле да ги  повредат други ученици;

· Учениците треба да покажуваат толеранција кон соучениците во комуникацијата;

· Секое незадоволство учениците треба да го искажат  со одбрани и пристојни зборови;

· Учениците треба да бидат самокритични па потоа да критикуваатј;

· Учениците  се должни да си ги чуваат своите предмети не смеат да посегнат по туѓите;

· Учениците не смеат да ги  потценуваат способностите на своите соученици;

· Повозрасните ученици да се однесуваат коректно кон помалите;

   Учениците се должни  да ги почитуваат разликите;;

· Учениците се должни редовно да ги  информираатсвоите родителите за случувањата во училиштето;

· Учениците  задолжително треба на родителот да му ги пренесуваат информациите по барање на наставникот








Член 9

На учениците им е забрането да пушат или да консумираат алкохолни пијалоци.
На учениците им е забрането да внесуваат предмети што не се поврзани со наставата(мобилни телефони, накит и слични вредни работи). Доколку ученикот се види дека носи мобилен телефон, наставникот има право да му го одземе и истиот го доставува кај директорот на училиштето од каде може да го земе само родителот од ученикот.

Се забранува внесување на запалливи и експлозивни средства со кои се загрозува безбедноста на учениците, вработените и училиштето.






Член 10

Учениците не смеат неоправдано да отсуствуваат од часови. Отсуствувањето од одреден час го одобрува предметниот наставник, а отсуствувањето во текот на целиот ден го одобрува одделенскиот(наставник)раководител.Подолгите отсуства ги одобрува директорот во соработка со одделенскиот совет.







Член 11

Самоволното напуштање на часот, пред и за време на настава од страна на ученикот се смета за прекршок и за тоа покрај неоправдан изостанок се изрекува и соодветна педагошка мерка. 



2. ОДРЕДБИ ЗА НАСТАВНИЦИТЕ







Член 12

Во 40 работни часови неделно, наставникот во училиште реализира 20 до 23 наставни часа за задолжителни и изборни предмети и 5 работни часа во директна, непосредна работа со ученици во додатна, дополнителна настава и воннаставни активности. 

За наставниците во основното образование, во 40 работни часови неделно влегува и времето за организирано прифаќање на учениците еден час пред и еден час по наставата. 

Во рамките на работното време за преостанатите работни часови наставникот ги реализира работни задачи од Правилникот согласно потребите на училиштето.
Наставниците се должни да го почитуваат работното време утврдено со сатницата за започнување и завршување на работниот ден, односно наставата.

Наставниците на работа доаѓаат 15 минути пред почнувањето на наставата. 






Член 13


Дежурниот наставник е должен пред влегувањето на учениците да го провери делот каде што дежура и доколку забележи некои оштетувања на инвентарот или хигиената во просториите не е задоволувачка, за тоа веднаш да пријави кај директорот или секретарот. Дежурните наставници го организираат дисциплинираното влегување на учениците во училиштето, нивното однесување за време на одморите и се грижат да не доаѓа до оштетување на објектот или инвентарот во училиштето се до завршувањето на наставата во таа смена.

Дежурниот наставник е должен:
- пред почетокот на наставата да го провери присуството на наставниците и доколку има евентуално отсутни наставници го запознава директорот на училиштето за да се превземат мерки за организирање замена.
- да ја кординира работата во однос на одржувањето на часовите и другите активности во училиштето.

Наставниците се должни на време да го започнуваат наставниот час, да не го напуштаат предвреме часот и за секое напуштање или не доаѓање на час на време да го известуваат директорот на училиштето.

Користењето слободен ден наставникот го најавува, односно поднесува барање до директорот на училиштето.





Член 14

Наставниците мора да внимаваат за својот авторитет пред учениците, родителите и средината во која работи училиштето и во тој поглед да ги почитуваат законските прописи и нормативните акти на училиштето
· . Наставникот треба секогаш да е пример со својот изглед и своето однесување;

· наставникот е должен професионално да се однесува за време на часот;

· Наставникот е должен реално да го оценува знаењето на ученикот без оглед на другите негови оценки;

· Наставникот е должен редовно да им помага на учениците, преку разни форми на активност;

· Секој наставник треба да настојува  учениците пристојно и дисциплинирано да се однесуваат во училиштето и надвор од него;

· Наставникот треба редовно и навреме да го повикува и известува родителот за постигнувањата, однесувањето и проблемите на неговото дете;

· Наставникот треба да го упатува родителот на помош од компетентни лица, во ситуации кога за тоа има потреба;

· Наставникот треба да го почитува секој свој колега, да соработува, разменува мислења и искуства врзани за работата;

· Наставникот треба да се ангажира во работата на стручниот актив на кој припаѓа;

· Наставникот треба редовно да присуствува во работата на одделенскиот и наставничкиот совет во училиштето;

· Наставникот е должен да ги почитува одлуките од одделенскиот и наставничкиот совет;

· Наставникот треба да е креатор на пријатна работна атмосфера и позитивна емоционална клима во   својата училница;

· Наставникот треба да гради односи на меѓусебно разбирање, соработка, почитување со учениците и другите вработени;







Член 15
 Наставниците задолжително се придржуваат на распоредот за дежурства, а исто така се должни да се грижат и за нагледните средства и техничките помагала.

Наставникот на секој час води сметка за состојбата на компјутерите во училницата во која влегува, за што е должен да ги провери пред почетокот на часот.

 За состојбата на компјутерите наставникот води посебен дневник за евидеција кој се наоѓа во паралелкката.

Дежурствата од наставниците се запишани во неделниот распоред на часови.


Секоја промена на распоредот, меѓусебни замени на часовите меѓу наставниците или промена на училница претходно треба да се најави кај директорот на училиштето.








Член 16

Секој наставник е должен да биде присутен во училиштето во периодот определен за прием на родители, а истиот е истакнат на огласната табла во училиштето.

3.ОДРЕДБИ ЗА СТРУЧНИТЕ СОРАБОТНИЦИ И АДМИНИСТРАТИВНО РАКОВОДНИТЕ РАБОТНИЦИ 







Член 17

Работното време на Училиштето во ЦОУ во Мало Коњари е во две смени од кои прва смена од 7:35 до 13:10 часот и втора смена од 12:30 до 17:15 часот и од 7:35 до 13:10 часот во подрачните училишта, секој работен ден. 


Директорот на училиштето должен е да го запазува осум часовното работно време.
Директорот на училиштето се грижи за целокупната работа на Училиштето во текот на наставниот ден, за почитувањето на одредбите на Правилникот за однесување од сите субјекти и интервенира каде што ќе се појави потреба.







Член  18

Работното време на педагогот, дефектологот и  психологот на училиштето е од 7.30 до 15.30 часот. Истите се должни своите задолженија да ги обавуваат секојдневно во континуитет, како и да се грижат за нормално одвивање на наставата и дисциплината кај учениците доколку тоа го побараат некои од наставниците.

Дневниот одмор истите ќе го користат од 9.00 до 9.30 часот.
Член19

Работното време на библиотеката е од понеделник до
петок
во траење од вкупно 20 работни саати.





Член 20

Работното време на секретарот на училиштето е од 7.30 до 15.30 часот и во тој период истите своите работи и работни задачи да ги обавува секојдневно во континуитет.
Секретарот на училиштето секој ден пред почетокот на наставата врши увид над просториите и санитарните јазли со цел да утврди дали се тие подготвени за отпочнување на настава. 


Секретарот е задолжен за контрола на помошниот персонал и да врши проверка на хигиената во училиштата и училишниот двор.

Дневниот одмор ќе го користи во времето од 10.00 до 10.30 часот.
Напуштањето на работното место мора да биде со знаење на директорот на Училиштето.






Член 21

Без потреба никој нема право да се задржува во просториите на администрацијата.

4.ОДРЕДБИ ЗА ПОМОШНИТЕ РАБОТНИЦИ 





Член 22

Помошните работници и хаус-мајсторот должни се да го одржуваат училиштето, дворот и инвентарот во целосна исправност и подготвеност за непречено одвивање на наставно воспитната работа во Училиштето.

Помошните работници и хаус-мајсторот во ЦОУ во Мало Коњари работат во две смени додека во подрачните училишта во една смена. Работата во ЦОУ во Мало Коњари започнува со прва смена од 6.30 до 14.30 часот и втора смена од 12.30 до 18.30 часот и од 6.30 до 14.30 во подрачните училишта. Дневниот одмор ќе го користат во просториите на училиштето во времето од 9.30 до 10.00 часот.






Член 23

Хигиеничарите се должни да ги исчистат просториите пред отпочнувањето на наставата како истата би се одвивала во нормални хигиенски услови.

За време на одржувањето на наставата се должни после секој одмор да ги чистат ходниците, скалите и тоалетите, а задолжително после големиот одмор да се празнат и корпите за отпадоци од секоја училница како и да се чисти училишниот двор.
За време на грејната сезона хигиеничарите се должни навреме да ги запалат печките и редовно да ги одржуваат.

За време на грејната сезона хаус-мајсторот е должен навреме да го вклучи парното греење и редовно да го одржува истото. 

За обавување на курирската служба задолжен е работник од помошно – техничкиот персонал кој ќе го назначи директорот на училиштето.
Дежурниот хигиеничар исто така е задолжен да го најавува почетокот и крајот на часот со ѕвонење.

Во своето работно време хаус мајсторот е должен секојдневно да врши проверка на инвентарот и секоја штета да ја отклони.

Ако штетата не е во состојба да ја отклони е должен на време да ги запознае директорот и секретарот на училиштето.
Хаусмајсторот треба да се грижи сандачињата за струја секогаш да бидат заклучени и обележани со знак за висок напон.

Хаусмајсторот е должен на секои 15 дена до директорот на училиштето да понесува извештај за исправноста на паничните светла.

Хаусмајсторот е должен да се грижи за зелените површини во централното и подрачните училишта (косење на тревата и друго хортикултурно уредување на дворовите).

Хаусмајсторот е должен да води евиденција за својата секојдневна работа и за тоа да го информира директорот на училиштето, еднаш неделно во писмена форма.






Член 24

Хигиеничарите се должни да се грижат и за хортикултурното уредување на училишните дворови.

Хигиеничарите треба еднаш неделно (во понеделник) до директорот на училиштето во писмена форма да доставува извештај за хигиената и исправноста на инвентарот во училниците за кои се задолжени да ги одржуваат.






Член 25
Техничкиот персонал да соработува со наставниците , стручните соработници и директорот и да се однесуваат во склад со потребите на наставата;

5. ОДРЕДБИ ЗА РОДИТЕЛИТЕ И ПОСЕТИТЕЛИТЕ НА УЧИЛИШТЕТО






Член 26
Во училиштето се забранува влегување на лица кои не се вработени и кои не учат во училиштето, без претходна најава кај помошните работници или дежурниот наставник, кој ќе ги упати за нивната посета.







Член 27
Родителите се должни да го почитуваат куќниот ред на училиштето;

· Родителите се должни редовно да се информираат  за постигнатиот успех и поведение на нивното  дете;

· Родителите се должни редовно да ги исполнуваат  обврските што ги имаат кон училиштето (матерјиални обврски,оправдување на отсуства од часовите на учениците,консултации со наставниците и сл);

·  Родителите треба задолжително  да присуствуваат на родителските средби во училиштето;

· Родителите треба да знаат дека нивните постапки се пример за однесување на нивните деца;

· Училиштето е воспитно-образовна  институција во која се влегува со пристојна облека;







Член 28
Родител на ученик може да дојде кај наставник само во оној термин кој е даден како приемен ден на тој наставник.
Приемните денови на секој од наставниците се истакнати на огласната табла на училиштето.








Член 29
Родителот има право во секое време телефонски да се јави во училиштето доколку сака да добие некаква информација или нешто да најави.

6. ЗАВРШНИ ОДРЕДБИ







Член 30

Секој вработен има право на користење на еден слободен ден, со претходна најава, а сите други отсуства ќе бидат регулирани согласно со Закон и Колективен договор.







Член  31

Секое предвремено напуштање на работното место од страна на секој вработен ќе подлежи на преземање мерки од страна на директорот согласно закон, колективен договор и интерните акти на училиштето. 







Член 32

Се забранува внесување на предмети и материјал кој нема никаква врска со наставата како од страна на вработените, од учениците или од други лица. 







Член  33

Од училиштето не смее да се изнесуваат предмети или друг материјал без одобрение на директорот. 






Член  34
Се забранува внесување и консумирање на алкохол во просториите на училиштето.







Член 35

По завршувањето на работното време во Училиштето, се заклучуваат просториите, училишните влезни врати и влезните врати во дворот на училиштето.







Член 36

Кон одредбите на овој Правилник на Училиштето должни се да се придржуваат учениците и вработените, а секое непочитување на истиот ќе повлекува соодветни дисциплински мерки и материјално казнени мерки.






Член 37
Вработените во училиштето се должни меѓусебно да се почитуваат, толерираат и да одржуваат добри меѓучовечки односи во колективот. Истото важи и кон учениците и родителите на учениците и другите посетители во Училиштето.





             Член 38

Со овие правила се запознаваат сите вработени, а со делот на учениците информирањето ќе го направат одделенските раководители на одделенските часови. Родителите ќе бидат известени на родителските средби.






  Член 39

Измени и дополнување на куќниот ред можат да се прават по барање на вработените, учениците или Директрот, сиветот на родители и Училишниот одбор на училиштето.







   Член 40

Овој Правилник стапува во сила со неговото донесување од страна на Наставничкиот совет на Училиштето.
Септември, 2026 година 




Директор:
Мало Коњари

